ปธน.บารัก โอบาม่าระบุ ผู้ว่าการรัฐต่างๆ ต้องรับผิดชอบเกี่ยวกับเงินจากโครงการกระตุ้นเศรษฐกิจ
ประธานาธิบดีบารัก โอบามากล่าวต่อบรรดาผู้ว่ารัฐการของรัฐต่างๆ ว่าพวกเขาจะต้องรับผิดชอบเกี่ยวกับเงินจากโครงการกระตุ้นภาวะเศรษฐกิจ ที่หลั่
ในแผนกระตุ้นภาวะเศรษฐกิจ มีเงินจำนวนหลายพันล้านเหรียญสหรัฐสำหรับช่วยเหลือบรรดารัฐที่ถูกภาวะเศรษฐกิจซบเซาโหมกระหน่ำอย่างหนัก ให้ดำเนินโครงการและบริการสำคัญๆต่อไปได้นั้นรวมอยู่ด้วย เงินงวดแรกที่รัฐบาลอเมริกันจะจัดสรรค์ให้นั้น จะได้รับการนำไปใช้ในการเอื้ออำนวยการบริบาลสุขภาพแก่ผู้ที่จำเป็นต้องได้รับบริการดังกล่าว ประธานาธิบดี บารักโอบามากล่าวว่ารัฐบาลอเมริกัน จะโอนเงินหนึ่งหมื่นห้าพันล้านเหรียญสหรัฐไปให้รัฐต่างๆในวันพุธนี้ ท่านประธานาธิบดีกล่าวไว้ตอนนี้ว่า เด็กๆ ที่เป็นหืดจะหายใจได้คล่องขึ้นบรรดาผู้สูงอายุจะไม่ต้องกลัวว่า จะไม่มีหมอของตัวเองไว้คอยรักษาและสตรีมีครรภ์ผู้มีเงินทองจำกัดจะไม่ต้องกังวลเกี่ยวกับเรื่องสุขภาพของทารกในครรภ์ ระหว่างการประชุมกับบรรดาผู้ว่ารัฐการ ของห้าสิบรัฐที่ทำเนียบขาวประธานาธิบดีโอบามากล่าวเน้นเรื่องความสำคัญของการรับผิดชอบ ท่านประธานาธิบดีกล่าวว่าเมื่อถึงคราวที่จะต้องนำแผนการซึ่งมีวงเงินเจ็ดแสนแปดหมี่นเจ็ดพันล้านเหรียญสหรัฐ ไปปฏิบัติให้เป็นผลแล้วจะยอมให้การดำเนินงานเกิดผิดพลาดมิได้ ท่านประธานาธิบดีกล่าวไว้ตอนนี้ว่า เรากำลังแก้ไขวิกฤติกาลเศรษฐกิจครั้งใหญ่ที่สุดเท่าที่เราเคยพบเห็นมาในระยะหลายสิบปีมานี้โดยการนำเงินภาษีของประชาชนอเมริกันมาลงทุน เป็นจำนวนมากมายอย่างไม่เคยปรากฎให้เห็นมาก่อนซึ่งควบคู่กันไปกับข้อผูกพันที่จะต้องดำเนินงานอย่างฉลาดสุขุมโดยไม่มีเรื่องการเมือง และเรื่องที่ตนสนใจเป็นการส่วนตัวเข้ามายุ่งเกี่ยว ท่านประธานาธิบดีกล่าวด้วยว่า กำลังจะแต่งตั้งนายเอิร์ลเดวานี เจ้าหน้าที่รัฐบาลผู้หนึ่งที่เปิดโปงเรื่องการฉ้อราษฎร์บังหลวง และการใช้งบประมาณแบบล้างผลาญโดยเปล่าประโยชน์ในกระทรวงมหาดไทยอเมริกัน ไปดำรงตำแหน่งผู้อำนวยการสำนักงานใหม่ซึ่งจะทำหน้าที่สอดส่องเรื่องการแจกจ่ายและการใช้จ่ายเงินตามแผนการกระตุ้นภาวะเศรษฐกิจและตัวท่านกับรองประธานาธิยดีโจเซฟไบเด้นจะคอยดูแลเรื่องการนำแผนการไปปฏิบัติให้เป็นผล บรรดาผู้ว่ารัฐการที่สังกัดพรรคเดียวกัน กับท่านประธานาธิบดีคือพรรคเดโมแครตต่างสนับสนุนแผนการกระตุ้นเศรษฐกิจกันอย่างแข็งขัน แต่ทางฝ่ายรีพับลิกันนั้นเกิดความคิดเห็นแปลกแยกกัน คือผู้ว่ารัฐการบางส่วนไม่ยอมรับเงิน บางส่วนที่รัฐบาลจัดสรรค์ให้รัฐของตน ในขณะที่ผู้ว่าการรัฐที่สังกัดพรรครีพับลิกันคนอื่นๆสนับสนุนแผนการของประธานาธิบดีโอบามา ท่านประธานาธิบดียอมรับว่า มีการอภิปรายถกเถียงกันแบบที่ก่อให้เกิดประโยชน์เกี่ยวกับแผนการกระตุ้นเศรษฐกิจนั้น ไว้ในทัศนวิจารณ์ที่ท่านกล่าวต่อบรรดาผู้ว่ารัฐการในการประชุมกัน ผู้ว่ารัฐการรัฐเวอร์มอนต์ จิมดักลาสกล่าวต่อที่ประชุมในนามของผู้ว่ารัฐการ แห่งพรรครีพับลิกันโดยเขาแสดงความหวังว่าทุกฝ่ายคงสามารถร่วมงานกันได้ ในขณะที่แผนการกระตุ้นเศรษฐกิจล่วงเข้าสู่ขั้นนำไปดำเนินให้เป็นผลแล้วเขากล่าวไว้ตอนนี้ว่าการช่วยให้อเมริกาเคลื่อนไหวไปสู่ความรุ่งเรืองนี้ไม่ใช่เรื่องสำหรับฝ่ายหนึ่งฝ่ายใดโดยเฉพาะ คนทั้งฝ่ายรีพับลิกัน และเดโมแครตต่างตกงานทั่วประเทศและพวกเราต้องทำงานร่วมกัน เพื่อช่วยให้พวกเขากลับมีงานทำใหม่ การประชุมกับบรรดาผู้ว่ารัฐการ ของห้าสิบรัฐนี้เป็นการประชุมครั้งแรกในบรรดาการประชุมที่ท่านประธานาธิบดีจัดให้มีขึ้น เกี่ยวกับเรื่องเศรษฐกิจในสัปดาห์นี้ในตอนเย็นวันจันทร์ท่านประธานาธิบดีเป็นเจ้าภาพจัดการประชุมสุดยอด ในหมู่ผู้เชี่ยวชาญและสมาชิกรัฐสภาเกี่ยวกับเรื่องภาวะงบประมาณขาดดุลย์ รายงานข่าวหลายกระแสระบุว่าประธานาธิบดีโอบามาตั้งใจจะลดการขาดดุลย์ลงให้ได้ครึ่งหนึ่งในช่วงสี่ปีข้างหน้านี้ ท่านประธานาธิบดี จะกล่าวถึงจุดมุ่งหมายทางเศรษฐกิจตอนค่ำวันอังคาร การปราศรัยจะทำต่อที่ประชุมร่วมกันระหว่างสวและส.ส.ซึ่งจะมีการถ่ายทอดเสียง และการแพร่ภาพไปทั่วประเทศ ส่วนในวันพฤหัสบดีท่านประธานาธิบดีจะนำงบประมาณของรัฐบาลอเมริกัน สำหรับปีงบประมาณหน้าออกเปิดเผย